નોટિંઘમ: ભારતીય ટીમે ઈંગ્લેન્ડ વિરુદ્ધ નોટિંઘમ ટેસ્ટના પ્રથમ દિવસની રમતના અંતે પોતાની પહેલી ઈનિંગમાં 6 વિકેટે 307 રન બનાવી મજબૂત સ્થિતિ મેળવી લીધી છે. દિવસના અંતે ઋષભ પંત 22 રને નોટઆઉટ રહ્યો. પ્રથમ સેશનમાં ટૉપ ઓર્ડરના 3 બેટ્સમેનો આઉટ થયા બાદ કેપ્ટન વિરાટ કોહલી (97) અને અજિંક્ય રહાણે (81)એ ચોથી વિકેટ માટે 159 રન જોડતા ટીમને મજબૂત સ્થિતિમાં પહોંચાડી દીધી. જોકે, આ બંને પોતાની સદી પૂરી કરી શક્યા નહીં. 5 મેચોની સીરીઝમાં ભારત હાલ 0-2થી પાછળ છે.